stanford-oval/wikipedia huggingface dataset:
Edan kunta
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 5,0 | 5,4 |
|   | jalostus | 25,3 | 28,9 |
|   | palvelut | 67,8 | 63,7 |
|   | tuntematon | 1,9 | 2,0 |
|   | Työpaikkoja ja työllisiä | 3 330 | 3 227 |
|   | työpaikkaomavaraisuus | 103,2 |  |
Taajamat

Kunnassa on 4 taajamaa, joiden osuus kunnan väestöstä vuoden 2010 lopussa oli 52,3 prosenttia. Taajamien ulkopuolella asui tuolloin 4 070 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Charlottenberg | 2 215 |
| 2 | Åmotfors* | 1 363 |
| 3 | Koppom | 643 |
| 4 | Eda glasbruk | 233 |
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Åmotforsin taajamassa on 1 410 asukasta, ja se kuuluu pieniltä osin myös Arvikan kuntaan.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Adolfsfors + Köla
Eda
Flogned + Skarbol
Lässerud
Skillingsfors
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Järnskog
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Edan kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 4 | 4 | 5 | 6 | 5 | 5 | 6 | 4 | 4 | 3 | 4 | 4 | 3 | 4 | {{{m2022}}} |
|   | Keskustapuolue | 12 | 12 | 11 | 10 | 9 | 9 | 9 | 7 | 6 | 11 | 13 | 10 | 5 | 7 | {{{c2022}}} |
|   | Liberaalit | 3 | 3 | 3 | 2 | 4 | 3 | 3 | 1 | 1 | 2 | 1 | 1 | 1 | 1 | {{{fp2022}}} |
|   | Kristillisdemokraatit | 0 | 0 | 0 | 0 | 0 | 0 | 1 | 0 | 0 | 2 | 1 | 1 | 1 | 2 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 0 | 0 | {{{mp2022}}} |
|   | Ruotsin sosiaalidemokraattinen työväenpuolue | 21 | 21 | 21 | 22 | 22 | 21 | 20 | 20 | 17 | 18 | 16 | 11 | 10 | 10 | {{{s2022}}} |
|   | Vasemmistopuolue | 1 | 1 | 1 | 1 | 1 | 2 | 1 | 2 | 2 | 1 | 1 | 0 | 3 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 4 | {{{sd2022}}} |
|   | Muut | 0 | 0 | 0 | 0 | 0 | 0 | 1 | 7 | 11 | 4 | 5 | 8 | 10 | 5 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 41 | 35 | 35 | 35 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Edan piiri
Järnskogin piiri
Kölan piiri
Skillingmarkin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Eda
Järnskog-Skillingmark
Köla
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Eda
Eda norra kbfd*
Eda södra kbfd*
Järnskog
Köla
Skillingmark
Seurakunnat > Kirkot

Edan kirkko
Skillingsmarkin kirkko
Åmotforsin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Edan kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Eda kommun – Kuntajaon kehitys on käännöstä.
Värmlannin läänin kunnat
Kartta Edan kunnan piireistä.
Käännös suomeksi
Olle Lanner

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Lontoo 1908 | joukkuekilpailu |  |
Olof Gustaf Reinhold "Olle" Lanner (30. joulukuuta 1884 Stora Tuna – 26. heinäkuuta 1926 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.
Olympus E-420

| Olympus E-420 |
| --- | --- |

Tyyppi:  Järjestelmäkamera
Kenno:  Four Thirds 17,3 x 13,0 mm Live MOS
Korkein resoluutio:  10 megapikseliä)
Objektiivi:  Four Thirds -objektiivit
Suljin:  Elektronisesti ohjattu verhosuljin
Suljinajat:  1/4000 s - 60 s
Valotuksen mittaus:  +/- 5 EV kerrallaan 1/3 portaassa
Valotustavat:  ohjelmoitava automatiikka, automaattinen, aukon esivalinta, ajan esivalinta, manuaali, aiheohjelmat
Tarkennuspisteet:  3 automaattinen ja manuaalinen. AF-kontrastinmittauksen valinta, 11 pistettä käytetään
Tarkennustavat:  TTL-vaihe-eromittausjärjestelmä, kontrastimittausjärjestelmä
Sarjakuvaus:  3,5 kuvaa/sekunti (maks. 8 RAW kuvaa kerralla)
Etsin:  Optinen, yhden linssin etsin, kuva-ala noin 95 %, diopterin säätö -3,0 - +1,0 diopteri / sisäänrakennettu
ISO-arvot:  ISO 100-1600 (jokaisessa mahdollisessa 1 EV portaassa)
Salama:  ohjeluku 12 (ISO 100), AUTO, Punasilmäisyyden vähennys, Hidas synkronointi, Hidas synkronointi 2. verho, Täytesalama, Hidas synkronointi punasilmäisyyden vähennyksellä, Pois
Salaman haarukointi:  +/- 2 EV / 1/3 EV portaat
Manuaalinen valkotasapaino:  yhden kosketuksen WB tai valittavana 7 portaassa (3000 - 7500 K)
Valkotasapainon haarukointi:  ei
LCD-näyttö:  2,7 tuumaa TFT LCD HyperCrystal II, 230,000 pikseliä, Live-View ominaisuus
Tallennusmedia:  Kaksi muistikorttipaikkaa CompactFlash -(I ja II), Mikrodrive- ja xD Picture Card -muistikorteille
Akku:  BLS-1 Li-Ion
Paino:  380 g (runko)
Olympus E-420 on kevyt 10 megapikselin järjestelmäkamera, jonka Olympus julkaisi maaliskuussa 2008. Muiden E-4xx-sarjan kameroiden tapaan sitä mainostettiin pienenä, kevyenä ja helposti mukana kulkevana. Tämän sarjan kameroita pidettiin markkinoiden pienimpinä digitaalisina järjestelmäkameroina. Kameran objektiivien kiinnitys perustuu Four Thirds -standardiin, ja kamerarungon ulkoiset mitat ovat 129,5 x 91 x 53 mm.
Ominaisuudet

Edeltäjäänsä E-410:een nähden E-420 sisälsi useita muutoksia:
runko on 5 grammaa painavampi kuin edeltäjässään E-410:ssä.
nestekidenäytön koko kasvoi 2,5 tuumasta 2,7 tuumaan. Resoluutio säilyi samana, noin 230 000 RGB-pisteenä.
sarjakuvausnopeus nousi 3 kuvasta 3,5 kuvaan sekunnissa.
varjoalueen kontrastin parannustekniikka
uudistettu valikkojärjestelmä
mahdollisuus käyttää kontrastiin perustuvaa tarkennusta, perinteisen järjestelmäkameroissa käytetyn vaihe mittauksen lisäksi. Kontrastiin perustuva tarkennus mahdollistaa nopeamman kuvaamisen Live View-tilassa, verrattuna edeltäjäänsä. Kontrastiin perustuva mittaus toimi vain uudempien linssien kanssa.
kasvojen tunnistus esikatselutilassa (Live View)
"täydellinen kuva" esikatselutilassa
3 erillisen salamaryhmän hallinta langattomasti
Pelkän kamerarungon lisäksi E-420 oli tarjolla neljän eri objektiivipakkauksen kanssa:
Zuiko 14–42 f/3.5–5.6,
Zuiko 14–42 ja Zuiko 40–150 f/4–5.6,
Zuiko 17,5-45 mm 1:3.5-5.6 tai
"pannukakku" 2 5 mm 1:2.8
Kuvia

runko edestä
runko takaa
yläpuolelta, huomaa pieni tartuntakahva
E-420 40-150 mm objektiivilla varustettuna
Aiheesta muualla

E-420:n vertailu edeltäjäänsä wrotniak.net-sivustolla, englanniksi
Press release and Specifications dpreview.com-sivustolla, englanniksi
Kuvia tai muita tiedostoja aiheesta Olympus E-420 Wikimedia Commonsissa
Olaf Nordhagen

| Olaf Nordhagen |
| --- | --- |
 Nordhagen 1920-luvun alussa.
Henkilötiedot
Koko nimi:  Johan Olaf Brochmann Nordhagen
Syntynyt: 16. maaliskuuta 1883 Kristiania, Norja
Kuollut: 6. marraskuuta 1925 (42 vuotta) Trondheim, Norja
Ammatti:  arkkitehti, professori
Arkkitehti
Koulutus:  Tanskan kuninkaallinen taideakatemia
Merkittävät työt:  Bergenin kaupunginkirjasto
Johan Olaf Brochmann Nordhagen (16. maaliskuuta 1883 Kristiania – 6. marraskuuta 1925 Trondheim) oli norjalainen arkkitehti. Hän johti Nidarosin tuomiokirkon kunnostustöitä vuodesta 1909 ja toimi Norjan teknillisen korkeakoulun professorina vuodesta 1913.
Töitä

Bergenin kaupunginkirjasto (1917)
Glomfjordin vesivoimalaitos (1920)
Aiheesta muualla

Kuvia tai muita tiedostoja aiheesta Olaf Nordhagen Wikimedia Commonsissa
Old Rope

| Old Rope Skyclad |
| --- | --- | --- |

Kokoelmalevyn tiedot
 Julkaistu: 1997
 Tuottaja(t): Kevin Ridley
 Tyylilaji: Folk metal
 Kesto: 73.51
 Levy-yhtiö: Noise Records
Skycladin muut julkaisut
| Oui Avant-Garde A Chance 1996 | Old Rope 1997 | The Answer Machine? 1997 |
Old Rope on Skycladin ensimmäinen kokoelma-albumi. Se sisältää kappaleita ensimmäiseltä viideltä levyltä.
Kappaleet

The Widdershins Jig – 3.40
Skyclad – 4.39
Spinning Jenny – 2.53
Alone in Death's Shadow – 6.34
Thinking Allowed? – 3.52
The Wickedest Man in the World – 3.56
Earth Mother, the Sun and the Furious Host – 3.16
Cardboard City – 5.04
Land of the Rising Slum – 4.28
The One Piece Puzzle – 5.51
Just what Nobody Wanted – 4.45
Brothers Beneath the Skin – 3.44
The Present Imperfect – 4.02
The Cradle Will Fall – 6.13
The Declaration of Indifference – 3.50
Ring Stone Round – 2.10
Men of Straw – 4.37
Aiheesta muualla

Old Rope discogs.com -sivustolla
Närhi (täsmennyssivu)

Närhi voi tarkoittaa ainakin seuraavia asioita:
närhi, yleinen varislintu
Sukunimenä

Närhi on suomenkielinen sukunimi. Huhtikuun 2013 lopussa kyseinen sukunimi oli 1815 henkilöllä. Tunnettuja suomalaisia Närhiä ovat muun muassa:
Antti Närhi (s. 1944), yritysjohtaja, teollisuusneuvos
Beda Närhi (1896–1971), taidemaalari ja piirustuksenopettaja
Hannes Närhi (1893–1943), näyttelijä ja lavastaja
Harri Närhi (s. 1953), kirjailija ja elokuvakriitikko
Kati Närhi (s. 1973),  graafinen suunnittelija ja sarjakuvapiirtäjä
Laura Närhi (s. 1978),  laulaja, Seppo Närhen tytär
Matti Närhi (s. 1975), entinen keihäänheittäjä
Otto Närhi (1864–1904), näyttelijä
Otto Emil Närhi (1886–1949), pappi, lähetyssaarnaaja ja kristillinen kirjailija
Paula Ritanen-Närhi (s. 1960), puutarhatoimittaja ja tietokirjailija
Roosa Närhi (s. 1990), taekwondoin
Seppo Närhi (s. 1949), laulaja
Seppo Närmi (s. 1956), päätoimittaja
Tarja Närhi, radio- ja tv-juontaja
Muita

Pikku Närhi, Sarjakuva-Finlandialla palkittu sarjakuva
Närhi − Kaunis ja salaperäinen, Timo-Heikki Variksen tietokirja närhestä
Niittykäenkukka

| Niittykäenkukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Käenkukat Lychnis
Laji::  flos-cuculi
Kaksiosainen nimi
 Lychnis flos-cuculi  L. 
Synonyymit
 Coccyganthe flos-cuculi  Silene flos-cuculi (L.) Greuter & Burdet 
Katso myös
   Niittykäenkukka Wikispeciesissä   Niittykäenkukka Commonsissa 
Infobox OKNimi-testi OK: 
Niittykäenkukka eli käenkukka (Lychnis flos-cuculi, syn. Silene flos-cuculi) on Euraasiassa kasvava monivuotinen ruohovartinen kasvi.
Etymologia

Käenkukka tunnetaan samalla nimellä useilla eri kielillä. Myös tieteellinen nimi tarkoittaa ”käen kukkaa”. Nimen alkuperälle on monia selityksiä. Keski-Euroopassa laji kukkii juuri käen kukunnan aikaan. Toisaalta nimi saattaa juontua siitä, että käenkukan varsissa on usein sylkikaskaiden aiheuttamia sylkipalloja, ”käensylkeä” eli ”käärmeensylkeä”. Suomessa lajin kansanomaisia nimiä on muun muassa käärmeenkukka, silkkikukka ja morsiamenkukka.
Ulkonäkö ja koko

Monivuotinen käenkukka kasvaa 30–70 senttimetriä korkeaksi. Pystyt varret ovat alaspäisesti lyhyt- ja karkeakarvaisia. Maanrajassa olevat aluslehdet muodostavat lehtiruusukkeen, jonka lehdet ovat kapean vastapuikeita. Varsilehdet ovat kapean tai pitkulaisen suikeita. Harsussa kukinnossa on halkaisijaltaan noin 5 cm leveitä ruusunpunaisia kukkia. Sekä verhiö että teriö ovat viisilehtisiä. Ulkoverhiötön verhiö on yhdislehtinen ja väriltään tummanpunaruskeajuovainen. Terälehdet ovat syvään neliliuskaisia, lisäteriöllisiä, kynnellisiä ja kooltaan 12–18 mm pitkiä. Emin vartaloita on viisi kappaletta. Suomessa käenkukka kukki kesä-heinäkuussa. Hedelmä on viisiliuskaisesti aukeava kota. Käenkukka muistuttaa ulkonäöltään ja väriltään aiemmin samaan sukuun kuulunutta mäkitervakkoa (Viscaria vulgaris).
Levinneisyys

Käenkukkaa tavataan luonnonvaraisena lähes koko Euroopassa. Pyreneiden niemimaan keski- ja eteläosissa, Islannissa, Fennoskandian pohjoisosissa, Etelä-Ukrainassa ja Pohjois- ja Etelä-Venäjällä laji on kuitenkin satunnaisempi. Euroopasta levinneisyysalue jatkuu Länsi-Siperiaan. Ihmisen mukana käenkukka on levinnyt myös Uuteen-Seelantiin sekä Pohjois-Amerikkaan mantereen itärannikolle. Suomessa käenkukka on Oulun korkeudelle saakka yleinen alkuperäislaji. Pohjoisempana se on harvinaisempi uustulokas. Laji puuttuu aivan pohjoisimmasta Lapista.
Elinympäristö

Käenkukka viihtyy kosteilla kasvupaikoilla niin auringossa kuin varjossakin. Tyypillisiä kasvupaikkoja ovat lähteikköpinnat, lähdekorvet, kosteat rantaniityt, merenrannat, tien- ja pellonojat sekä heinäpellot.
Käyttö

Käenkukkaa voi kasvattaa perennana puutarhoissa, jossa se kasvaa usein luonnonvaraista runsaskukkaisemmaksi. Lajista on jalostettu myös puutarhalajikkeita.
Aiheesta muualla

Kasviatlas 2022: Niittykäenkukan (Silene flos-cuculi) levinneisyys Suomessa.
Pinkka, Lajintuntemuksen oppimisympäristö: Niittykäenkukka (Silene flos-cuculi)
Pohjolan kasvien pauloissa: Lychnis flos-cuculi – niittykäenkukka
ITIS: Lychnis flos-cuculi (englanniksi)
Käenkukkia niityllä.
Käenkukan terälehdet ovat syvään neliliuskaisia.
Open Dynamics Engine

| Open Dynamics Engine |
| --- | --- |

 ODE
Kehityshistoria
Vakaa versio:  0.16.5 (25. maaliskuuta 2024)
Tiedot
Alusta:  Alustariippumaton
Lisenssi:  LGPL, BSD
Aiheesta muualla
ode.org
Open Dynamics Engine (ODE)  on vapaan lähdekoodin fysiikkamoottori. Sen päätoiminnot ovat jäykän kappaleen mekaniikan simulointi sekä törmäysten mallinnus. ODEa käytetään useissa peleissä kuten BloodRayne 2, Call of Juarez ja S.T.A.L.K.E.R sekä fysiikka- ja robotiikkasimulaattoreissa kuten Webots. ODEa ei ole sidottu minkään graafiseen rajapintaan.
Ajoneuvon malli
Usean kappaleen törmäys
Aiheesta muualla

Viralliset kotisivut
Onslow’n piirikunta

Onslow’n piirikunta (engl. Onslow County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 197 938 vuonna 2019. Piirikunnan hallintokeskus on Jacksonvillen kaupunki. Piirikunta on perustettu vuonna 1734. Piirikunnassa sijaitsee Yhdysvaltain merijalkaväen koulutusleiri Camp Lejeune.
Aiheesta muualla

Kuvia tai muita tiedostoja aiheesta Onslow’n piirikunta Wikimedia Commonsissa
Obsidian (sarjakuvahahmo)

Obsidian (oikealta nimeltään Todd James Rice) on DC Comicsin sarjakuvissa esiintyvä supersankari. Hahmo esiintyi ensimmäisen kerran All-Star Squadronissa #25 syyskuussa 1983, ja hänet loivat Roy Thomas ja Jerry Ordway. Hän on alkuperäisen Vihreän Lyhdyn Alan Scottin ja Rose Cantonin poika ja Jaden kaksoisveli. Infinity, Inc.:n kirjesivun mukaan Obsidian sai nimekseen "Todd" Thomasin ystävän mukaan. Obsidian on toiminut Oikeuden Yhteiskunnan jäsenenä ja liittolaisena.
Muussa mediassa > Animaatio

Obsidian nähtiin cameo-roolissa Justice League Unlimited -sarjassa yhtenä Oikeuden Puolustajien jäsenistä.
Muussa mediassa > Televisiossa

Obsidian esiintyi Legends of Tomorrow sarjassa, jossa häntä esitti Dan Payne lapsena ja Lance Henriksen aikuisena. Tämä versio on Justice Society of America -järjestön jäsen, joka toimi pääasiassa vuonna 1942. Vuodesta 1987 hänestä tuli viimeinen elävä JSA:n jäsen sen jälkeen, kun useimpien heistä oletettiin kuolleen suorittaessaan tehtävää vuosia aiemmin.
Todd Rice esiintyi Stargirl televisiosarjan kolmannella kaudella, jossa häntä esitti Tim Gabriel. Jouduttuaan erilleen sisarestaan ​​Jennie-Lynn Scottista, Helix Institute for Youth Rehabilitation ottaa hänet huostaansa hänen etsiessään siskoaan. Lisäksi heidän voimansa liittyivät toisiinsa sen jälkeen, kun hänen sormuksensa, jonka hän peri Alan Scottilta, on saastunut pimeän aineen jäännöksistä, jotka jäivät hänen taistelustaan ​​Eclipson kanssa toisella kaudella. Jennie ja Todd tapaavat lopulta uudelleen, ja hän auttaa häntä hallitsemaan voimansa.
OnnenKenkä-monumentti

OnnenKenkä
OnnenKenkä-monumentti on Veljekset Keskisen tavarapuodin sisäänkäynnin edessä sijaitseva monumentti Tuurin kylässä Alavudella. Sen on rakennuttanut liikemies Vesa Keskinen. Matkailualan asiantuntijat listasivat monumentin maailman kolmen rumimman monumentin tai rakennuksen joukkoon vuonna 2008.
Olle Kaján

Olle Kaján (1911 Pietari – 22. maaliskuuta 1938 Dakar, Senegal) oli suomalainen merimaalari.
Kaján muutti jo lapsena Suomeen vanhempiensa mukana ja kävi sitten Vaasan suomalaista lyseota. Asevelvollisuuden suoritettuaan hän lähti merille ja purjehti maapallon ympäri. Hän oli sittemmin neljänä kesänä mukana Hemming Elfvingin sillilaivueessa. 1930-luvun puolivälissä hän hankki O'Kay-nimisen purren, jolla hän sitten purjehti, maalasi merimaalauksia ja piti satamakaupungeissa taidenäyttelyitä. Suomessa hän piti näyttelyitä Helsingissä ja Vaasassa.
Viimeiselle purjehdusmatkalleen Kaján lähti kesäkuussa 1937. Matka suuntautui Tanskan ja Norjan kautta Englantiin ja sieltä edelleen Santa Cruziin Teneriffalle, jonne Kaján saapui 23. syyskuuta. Muutamia viikkoja ennen kuolemaansa Kaján tapasi pari tanskalaista, jotka kertoivat olevansa lehtimiehiä ja haluavansa vuokrata O'Kayn tehdäkseen värifilmiä mereltä. Tanskalaisten toiveen mukaan Kaján lähti sitten purrellaan heidän kanssaan Dakariin. Hänet löydettiin 22. maaliskuuta 1938 Dakarissa purreltaan pää kuulan lävistämänä. Hänen vieressään oli browning-pistooli. Kajánin mukana olleet tanskalaiset väittivät kyseessä olleen itsemurhan. Itsemurhan syynä olivat tanskalaisten mukaan Kajánin talousvaikeudet ja trooppisen ilmaston aiheuttama päänsärky. He ilmoittivat asiasta Tanskan Dakarin konsulille ja lähtivät sitten O'Kaylla Dakarista 4. huhtikuuta. Kaján haudattiin Dakarin protestanttiselle hautausmaalle.
Olle Kajánin vaimo Elsa Kaján oli mukana matkalla Teneriffalta Dakariin ja hän palasi Suomeen kuukautta ennen Kajánin kuolemaa. Olle Kajánin oli tarkoitus myydä O'Kay tanskalaisille mutta hän ei ollut saanut kauppahintaa eikä veneen vuokraa ja tanskalaiset olivat eläneet Dakarissa Kajánin kustannuksella.
Sittemmin selvisi että tanskalaiset Bjarne Berbom ja Holger Thrane Nielsen olivat saapuneet Ilhéusiin Brasiliaan veneellä, jonka nimenä oli nyt Fox III. He olivat esittäneet asian ikäänkuin he olisivat omistaneet purren ja Olle Kaján vaimoineen olisi ollut heidän vieraanaan.
Aiheesta muualla

Suomalaisen kuvataiteen bibliografia : Olle Kaján
Nomi (1943)

| Nomi / 能美 |
| --- | --- |
 Nomi

Aluksen vaiheet
Rakentaja:  Nihon Kōkan, Tsurumi
Kölinlasku:  10. elokuuta 1943
Laskettu vesille:  3. joulukuuta 1943
Palveluskäyttöön:  28. helmikuuta 1944
Poistui palveluskäytöstä:  25. toukokuuta 1945
Loppuvaihe:  upotettu 14. huhtikuuta 1945
Tekniset tiedot
Uppouma:  940 t (standardi)
Pituus:  77,5 m (vesiraja) 78,77 m (kokonaispituus)
Leveys:  9,1 m
Syväys:  3,06 m
Koneteho:  4 400 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 4 × 25 mm tyyppi 96 120 × syvyyspommia
Nomi (jap. 能美) oli keisarillisen Japanin laivaston Mikura-luokan saattaja toisessa maailmansodassa.
Valmistus

Alus tilattiin vuoden 1942 hankinnoissa Nihon Kōkanin Tsurumin telakalta, missä köli laskettiin 10. elokuuta 1943. Alus laskettiin vesille 3. joulukuuta ja otettiin palvelukseen 28. helmikuuta 1944.
Palvelus

Alus upposi 14. huhtikuuta 1945 torpedoituna Chejun luoteispuolella ja poistettiin alusluettelosta 25. toukokuuta.
Osvino José Both

Osvino José Both (s. 26. huhtikuuta 1938 Três Arroios) on brasilialainen roomalaiskatolinen arkkipiispa. Hänet vihittiin papiksi Passo Fundon hiippakuntaan 22. huhtikuuta 1967 ja nimitettiin Porto Alegren arkkihiippakunnan vihkipiispaksi sekä Cluentumin titulaaripiispaksi 26. kesäkuuta 1990. Piispaksi vihkiminen seurasi 2. syyskuuta. Pääkonsekraattorina toimi João Cláudio Colling, jota avustivat Urbano José Allgayer ja Laurindo Guizzardi.
Both sai 22. marraskuuta 1995 nimityksen Novo Hamburgon piispaksi ja 7. kesäkuuta 2006 Brasilian sotilasarkkipiispaksi.
Olle Norberg

Olle Norberg (s. 1963) on ruotsalainen tekniikan tohtori, joka toimi Ruotsin avaruushallinnon pääjohtajana vuosina 2009–2018.
Norberg toimi satelliittien lennonjohdossa Rymdbolaget-yhtiön palveluksessa Esrange Space Centerissä vuodet 1988–1989. Vuosina 1989–2001 hän valmisteli väitöskirjansa ja toimi Institutet för rymdfysik -instituutissa Kiirunassa. Hän väitteli 1998 Uumajan yliopistossa  Hän toimi sen jälkeen Esrange Space Centerin päällikkönä ja vuonna 2009 yhtiön markkinointijohtajana.
Norberg valittiin Ruotsin avaruushallinnon johtajaksi 29. huhtikuuta 2009, jonka virkakausi alkoi 1. kesäkuuta 2009 ja päättyi 31. toukokuuta 2015. Hän toimi virassaan vuoteen 2018 asti, jolloin hän aloitti työnsä Luulajan teknillisessä yliopistossa.
Aiheesta muualla

Näringsdepartementets pressmeddelande om utnämningen
Nomi

| Nomi (能美市) |
| --- | --- |
 Hideki Matsuin baseballmuseo
 lippu:  Symboli
 Nomin sijainti Ishikawan prefektuurissa
 Nomi
 Koordinaatit: 36°26′49.2″N, 136°33′14.7″E 
Valtio:  Japani
Alue:  Chūbu tai Hokuriku
Prefektuuri:  Ishikawa
Pinta-ala:  
 – Kokonaispinta-ala:  84,14 km²
Väkiluku (2017):  49 954
 – Väestötiheys:  594 as./km²
Aikavyöhyke:  UTC+9
 
 www.city.nomi.ishikawa.jp 
Infobox OKVirheellinen NIMI-arvo: 
Nomi (jap. 能美市, Nomi-shi) on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin eteläosassa Japaninmeren rannikolla Kanazawan lounaispuolella. Kaupungin pohjoisrajalla virtaa Tedorijoki. Nomissa on 49 954 asukasta (vuonna 2017) ja sen pinta-ala on 84,14 neliökilometriä.
Nomi on kaupunkina nuori: se perustettiin vuonna 2005 Neagarin, Tatsunokuchin ja Terain maaseutukaupunkien yhdistyessä. Neagari tunnetaan baseballpelaaja Hideki Matsuin synnyinpaikkana. Kaupunkia palvelee JR Nishi-Nihonin Hokuriku-päälinja, joka pysähtyy Nomineagarin rautatieasemalla.
Kansainvälinen yhteistyö

Nomilla on yksi sisarkaupunki:
Šelehov, Irkutskin alue, Venäjä
Aiheesta muualla

Kuvia tai muita tiedostoja aiheesta Nomi Wikimedia Commonsissa
Kaupungin internetsivut (japaniksi)